**LĒMUMS**

Liepājā

|  |  |  |
| --- | --- | --- |
| 2022.gada 19.maijā | Nr.215/9  (prot. Nr.9, 46.§) |  |

Par zemesgabala Ezerlīču ielā 1 daļas nomas

līguma darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta otro punktu, 6.1 panta 11 daļu, pārejas noteikumu 11.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.9.apakšpunktu, 30.4.apakšpunktu un 137.punktu, izskatot Valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" 2022.gada 2.aprīļa vēstuli Nr.1-2/405 "Par zemes nomas līguma pagarināšanu", zemes nomas līgumu, kas 2017.gada 12.jūnijā noslēgts starp Liepājas pilsētas pašvaldību un Valsts sabiedrību ar ierobežotu atbildību "Latvijas Vides, ģeoloģijas un meteoroloģijas centrs", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 13.aprīļa priekšlikumu (sēdes protokols Nr.8) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt 2017.gada 12.jūnijā noslēgto zemes nomas līgumu ar Valsts sabiedrību ar ierobežotu atbildību "Latvijas Vides, ģeoloģijas un meteoroloģijas centrs" (reģistrācijas Nr.50103237791; juridiskā adrese: Maskavas iela 165, Rīga) par zemesgabala Liepājā, Ezerlīču ielā 1 (kadastra Nr.1700 042 0855) daļas 20 kv.m platībā nomu autotransporta piesārņojuma avotu ietekmes stacijas izvietošanai uz 5 (pieciem) gadiem.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2017.gada 12.jūnijā noslēgtajā zemes nomas līgumā šādu grozījumu un izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā līdz 2027.gada 11.jūnijam".

3. Gadījumā, ja Valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" vainas dēļ grozījums par nomas līguma darbības termiņa pagarināšanu netiek noslēgts viena mēneša laikā no šī lēmuma pieņemšanas dienas, lēmums zaudē spēku un zemesgabala daļa atbrīvojama.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |